ELEMENTI OCJENJIVANJA, NAČINI I POSTUPCI VREDNOVANJA IZ GEOGRAFIJE

Osnovna škola kneza Trpimira, Kaštel Gomilica

Ružica Ivanković Ciotti

|  |  |  |  |
| --- | --- | --- | --- |
| Elementi ocjenjivanja  Ocjena | USVOJENOST ZNANJA  Poznavanje i primjena ključnih pojmova, stupanj usvojenosti ishoda učenja | UOČAVANJE POJAVA I PROCESA  Uočavanje međuovisnosti pojava i procesa, izrada i analiza grafičkih priloga, plakata i prezentacija | KARTOGRAFSKA PISMENOST  Poznavanje elemenata i sadržaja geografskih karata, uporaba geografskih karata |
| Odličan (5) | - ključni pojmovi usvojeni su u potpunosti  -brzo i točno odgovara na postavljena pitanja  -u potpunosti razumije nastavne sadržaje  -posjeduje iznadprosječna znanja  -stečena znanja može i razumije primjeniti u svakodnevnom životu | -samostalno izvodi zaključke i uočava uzročno-posljedične veze, geografske pojave i procese  -izrazito uspješno analizira grafičke priloge  -samostalno radi i prezentira projektne zadatke | -točno, brzo i precizno uočava geografske sadržaje na geografskoj karti  -izrazito uspješno koristi kartu u učionici i pri orijentaciji u prostoru |
| Vrlo dobar (4) | -ključni pojmovi usvojeni su gotovo u potpunosti  -sporije, najčešće uz postavljena potpitanja, ali uglavnom točno odgovara na pitanja  -razumije nastavne sadržaje i uspješno primjenjuje stečena znanja | -zaključke i uzročno-posljedične veze obrazlaže naučenim primjerima  -uspješno analizira kartografske, grafičke i slikovne priloge i uglavnom samostalno donosi zaključke  -povremeno se uključuje u projektne zadatke | - sporije, ali uglavnom točno uočava geografske sadržaje na geografskoj karti  -uspješno koristi geografsku kartu i učionici i na terenu |
| Dobar (3) | -ključni pojmovi usvojeni su većim dijelom  - polagano i uz pomoć učitelja odgovara na postavljena pitanja  -uglavnom razumije nastavne sadržaje i djelomično primjenjuje stečena znanja | -zaključke i uzročno-posljedične veze ne objašnjava u potpunosti  - nepotpuno analizira kartografske, grafičke i slikovne priloge te prosječno donosi zaključke | -sporije, i djelomično točno uočava geografske sadržaje na geografskoj karti  -koristi geografsku kartu, ali uz pomoć učitelja |
| Dovoljan (2) | -ključni pojmovi usvojeni su polovično  -nastave sadržaje ne razumije u potpunosti i otežano primjenjuje stečena znanja  -površno odgovara na postavljena pitanja  - na jednostavan način i uz znatnu pomoć učitelja nabraja i opisuje geografske pojmove i procese | -nesamostalan u donošenju zaključaka i uočavanju uzročno-posljedičnih odnosa  - s pogreškama i uz znatnu pomoć učitelja analizira kartografske, grafičke i slikovne priloge | -površno i uz pomoć učitelja uočava geografske sadržaje na kartama  -slabo se orijentira u prostoru |
| Nedovoljan (1) | -nisu usvojeni ključni pojmovi  - ne odgovara na postavljena pitanja  -ne razumije nastavne sadržaje i ne primjenjuje geografska znanja u svakodnevnom životu  -nepotpuno i nesuvislo i uz pomoć učitelja opisuje geografske pojmove i procese | -donosi nelogične zaključke bez razumijevanja  -nesuvislo i pogrešno analizira kartografske, grafičke i slikovne priloge | -ne prepoznaje geografske sadržaje na geografskoj karti  - ne koristi se geografskom kartom u prostoru |

PISANO PROVJERAVANJE I OCJENJIVANJE USPJEHA UČENIKA

Pod pisanim provjeravanjem podrazumijevaju se pisani oblici provjere koji rezultiraju ocjenom. Pisana provjera najavljuje se učenicima i objavljena je u Vremeniku pisanih provjera sukladno Pravilniku o načinima, postupcima i elementima vrednovanja učenika u osnovnoj školi. Ocjenjuje se znanje i geografske vještine uz snalaženje na geografskoj karti ( dvije ocjene). Broj bodova osnova je određivanje brojčane ocjene.

|  |  |  |  |  |  |
| --- | --- | --- | --- | --- | --- |
| Broj bodova  % | do 49 | 50-59 | 60-77 | 78-89 | 90-100 |
| Ocjena | Nedovoljan (1) | Dovoljan (2) | Dobar (3) | Vrlo dobar (4) | Odličan (5) |

Učeniku tijekom pisane provjere nije dopuštena uporaba sredstava za prepisivanje. Primijeti li to učitelj, pisana provjera znanja vrednuje se ocjenom nedovoljan.

USMENO PROVJERAVANJE I OCJENJIVANJE USPJEHA UČENIKA

Usmeno provjeravanje i ocjenjivanje znanja učenika provodi se sustavno, u pravilu, na svakom nastavnom satu, bez najave. Iz usmenog odgovora učenik, u pravilu, dobiva dvije ocjene. Prva ocjenu je iz usvojenosti znanja, a druga je vezana za geografske vještine, povezivanje, uočavanje uzročno-posljedičnih odnosa i donošenja zaključaka te se upisuje u uočavanje pojava i procesa. Usmeno provjeravanje traje oko 5, a najduže do 10 minuta. Učenici sjede u svojim klupama i odgovaraju uz pomoć karte u svom atlasu. Treća ocjena je vezana za snalaženje na geografskoj karti i upisuje se u uporabu zemljovida. Učenici na zidnoj karti moraju što brže i preciznije pronaći zadane geografske pojmove ( 1 pojam = 1 bod, 5 bodova = ocjena 5). Na početku sata učenik se sam može javiti za usmeno odgovaranje i ukoliko je to vremenski izvedivo bit će ispitan i ocijenjen.

Ispravljaljajnje ocjena provodi se usmeno kada je učenik spreman i javi se za ispravak. Ukoliko je vremenski izvedivo biti će ispitan i ocijenjen isti sat.

OCJENJIVANJE PLAKATA I PREZENTACIJA

Prema svojim željama, ali u dogovoru s učiteljicom, učenici mogu izrađivati projekte koje prezentiraju na satu kroz plakat ili prezentacije u PowerPointu. Kod projekta se ocjenjuje izlaganje, kvaliteta sadržaja (opseg, dubina) , kreativnost i izgled plakata/prezentacije. Svaki od navedenih elemenata boduje se od 0.5 do 2 boda. Broj bodova osnova je brojčane ocjene koja se upisuje u rubriku uočavanja pojava i procesa. Minimalna ocjena koju učenik može dobiti za izrađeni plakat ili prezentaciju je dovoljan (2), radi uloženog truda. Učenik može dobiti ocjenu nedovoljan (1) ukoliko plakat ili prezentaciju nije napravio na vrijeme.

Kriteriji za ocjenjivanje plakata i prezentacija

|  |  |  |  |  |
| --- | --- | --- | --- | --- |
| Bodovi i ocjena  Elementi ocjenjivanja | 5.5-6 | 4-5 | 2.5-3.5 | 2 i manje |
| Odličan (5) | Vrlo dobar (4) | Dobar (3) | Dovoljan (2) |
| Izlaganje  (0.5 - 2 boda) | -samostalno, točno i razumljivo izlaganje  -plakat ili prezentaciju koristi kao sredstvo tumačenja  -gradivo u potpunosti povezuje  -uravnoteženost stručnih termina i svakodnevnog jezika | -izlaganje je samostalno, ali nije u potpunosti uvjerljivo (nesigurnost)  -povremeno čita s plakata ili prezentacije | -nije siguran pri izlaganju  -često čita s plakata ili prezentacije | -pri izlaganju čita tekst s plakata ili prezentacije  - ne razumije tekst |
| Kvaliteta sadržaja  (0.5-2 boda) | -sadržaj plakata ili prezentacije je točan, jasan i zanimljiv  - količina gradiva je primjerena uzrastu  -sadržaj pobuđuje zanimanje ostalih učenika | -sadržaji plakata ili prezentacije nisu u potpunosti povezani, no nema većih pogrješaka  -sadržaj ne pobuđuje veće zanimanje ostalih učenika | -količina teksta na plakatu ili prezentaciji je neprimjerena  - sadržaj je nejasan, sadrži pogreške ili nerazumljive pojmove | -sadržaj plakat ili prezentacije je nejasan  - preniska razina obrade sadržaja, sadrži samo opće pojmove |
| Izgled plakata i kreativnost  (0.5-2 boda) | - plakat ili prezentacija su uredni i pregledni s odgovarajućom veličinom slova  -izvrsno koncipiran naslov  -savršena povezanost slikovnog materijala i teksta, izvrstan izbor slika  -iznimno kreativno napravljeno | - plakat ili prezentacija su uredni, ali ne u potpunosti pregledni  - dobar naslov  -dobra povezanost slikovnog materijala i teksta  -estetski nedovoljno atraktivan | -plakat ili prezentacija su nepregledni  -nedovoljna uravnoteženost slikovnog materijala i teksta  - nedovoljno zanimljiv | - prezentacija ili plakat su neuredni  -učenik se i sam ne snalazi  - loše izabrani tekstualni i slikovni prikazi  - vizualno neatraktivan |

PROVJERAVANJE I OCJENJIVANJE DOMAĆE ZADAĆE

Zadaća se redovito piše u školskoj ili radnoj bilježnici (redovito za svaki sat) i ocjenjuje tijekom nastavne godine bez prethodne najave. Radna bilježnica nosi se redovito na svaki nastavni sat. Ukoliko učenik nema radnu bilježnicu ili je u radnoj bilježnici riješeno manje od polovice zadataka, bilježi se minus u rubriku za praćenje. U radnoj bilježnici se ocjenjuje točnost, urednost i opseg riješenosti. Ocjene iz radne bilježnice su opisne.

|  |
| --- |
| **Opisne ocjene iz radne bilježnice (primjeri)** |
| Točno riješeni svi ili gotovo svi zadaci. Izrazito uredno i čitko. Izrazito uredno i precizno obojane karte. |
| Velika većina zadataka uredno i točno riješena. Laka čitljivost. Uredno obojane karte. |
| Velika većina zadataka je riješena, no dio zadataka je netočan. Smanjena je čitljivost. Karte obojane, ali neuredno. |
| Veći broj zadatka nije riješen ili je netočan. Karte nisu obojane. Neuredno i slabo čitljivo. |
| Učenik ne rješava zadatke u radnoj bilježnici. Učenik nema radnu bilježnicu |

PRAĆENJE AKTIVNOSTI UČENIKA I ODNOS UČENIKA PREMA RADU

Učenici su dužni na svaki nastavni sat nositi udžbenik i atlas /kartu RH (jedan primjerak na klupi), radnu i školsku bilježnicu, drvene boje. Ukoliko učenik ne donese potreban pribor bilježi se u rubriku za bilješke.

U rubriku bilježaka upisuje se i zapažanja učitelja o aktivnosti na satu (odraz kontinuiranog praćenja)

* + - * Izrazito aktivan na satu
      * Aktivno sudjeluje u nastavnom procesu
      * Povremeno aktivan na satu
      * Potreban poticaj na rad
      * Ometa nastavu.. (npr. dva puta opomenut na jednom satu zbog nepažnje)

RUBRIKA BILJEŽAKA

U rubriku bilježaka u Imeniku upisuje se:

* datum i zadnja nastavna cjelina koja je usmeno provjeravana
* broj ostvarenih i mogućih bodova na pisanoj provjeri
* opisna ocjena iz radne bilježnice pod slovom RB
* nošenje pribora za rad
* odnos učenika prema radu
* isprika za usmeno ispitivanje ( po jedna tijekom školske godine)

NAČINI I POSTUPCI VREDNOVANJA UČENIKA S TEŠKOĆAMA

Vrednovanje i ocjenjivanje učenika s posebnim obrazovnim potrebama, bilo da je riječ o učenicima koji rade po redovnom programu uz primjenu individualiziranih postupaka ili učenicima koji rade po prilagođenom programu, prilagođava se sposobnostima i potrebama svakog pojedinog učenika uvažavajući njihove specifične poteškoće i osobitosti. Posebna važnost se pridaje redovitom praćenju rada u nastavi. Usmene i pismene provjere provode se nakon dogovora s učenikom, s time da se ovisno o teškoći prednost nekad daje pismenom, a nekad usmenom provjeravanju. Učenikova postignuća vrednuju se u odnosu na njemu postavljene obrazovne ishode i u skladu su s njegovim individualnim programom i prilagodbama. Brojčane ocjene su od 1 do 5, a prate ih i opisne ocjene. Ocjene trebaju djelovati poticajno na razvoj djetetovog samopoštovanja, na osjećaj uspješnosti i sveukupni razvoj učenikove ličnosti. Za svakog učenika s posebnim obrazovnim potrebama izrađuje se pojedinačni nastavni programi (IOPP).

ZAKLJUČIVANJE OCJENA

Zaključna ocjena iz geografije odraz je postignute razine učenikovih kompetencija i rezultat ukupnog vrednovanja tijekom nastavne godine. Zaključna ocjena ne mora proizlaziti iz aritmetičke sredine upisanih ocjena, no aritmetička sredina iz elemenata ocjenjivanja uzima se kao početno polazište. Osim aritmetičke sredine u zaključnu ocjenu ulaze i sve bilješke praćenja te ocjena radne bilježnice.